ये मैच भारतीय तेज गेंदबाज आशीष नेहरा का आखिरी अंतरराष्ट्रीय मैच होगा। नेहरा ने अपने 26 टी20 मैचों में 34 विकेट झटके हैं। कुल मिलाकर नेहरा भारतीय टी20 टीम के सबसे अनुभवी गेंदबाज हैं। ऐसे में अपने आखिरी इंटरनेशनल मैच में नेहरा वो सब करना चाहेंगे जो उन्हें हमेशा याद रहे। नेहरा ने कीवी टीम के खिलाफ एक मैच खेला है जिसमें उन्हें मात्र एक विकेट ही मिला। टीम इंडिया ने पिछले 5 में से 3 मुकाबलों में जीत हासिल की है। न्यूजीलैंड ने पिछले 5 मैच में 3 जीत हासिल की है।